เรื่องร้องเรียน: ข้างบ้านมีการต่อเติม และมีการพ่นสี และทาสี โดยไม่มีการป้องกันกลิ่น ทำให้ตลอด 1 เดือนที่ผ่านมา อยู่บ้านแทบไม่ได้ เพราะ กลิ่นแรงมาก พยายามแจ้งแล้ว ก็แจ้งว่าใกล้เสร็จแล้ว และจะปรับปรุงให้ดีขึ้น แต่ไม่ดีขึ้นเลย ต้องทนดมกลิ่น ทินเนอร์ และ สี มาตลอด ที่บ้าน มีเด็กทารก แต่ต้องให้ไปอาศัยอยู่ที่อื่น เพราะ ปัญหานี้
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบข้อเท็จจริงสถานที่ดังกล่าว ขณะตรวจสอบพบเจ้าของบ้าน ได้แจ้งกับเจ้าหน้าที่ว่าได้ทำการรีโนเวทบ้านพัก ปัจจุบันการรีโนเวทได้เสร็จเรียบร้อยแล้ว แต่ยังเหลือเก็บอุปกรณ์และทำความสะอาดบ้าน ไม่มีขั้นตอนการทาสีแล้ว พร้อมได้แจ้งผู้ร้องเรียนรับทราบเรียบร้อยแล้ว เจ้าหน้าที่จึงได้ขอความร่วมมือให้ระมัดระวัง มิให้สร้างความเดือดร้อนรำคาญให้กับผู้อยู่อาศัยใกล้เคียง เจ้าของบ้านรับทราบและยินดีที่จะปฎิบัติตามคำแนะนำ
ความเห็นของผู้แจ้ง: ไม่เข้าใจว่า เจ้าหน้าที่ฟังความข้างเดียวจากบ้านที่ถูกร้องเรียน แล้วบอกว่า เสร็จสิ้น ได้อย่างไร การมาพบของเจ้าหน้าที่ คือ ไม่มีการติดต่อผู้ร้อง ผู้ร้อง ร้องเรียนไปตั้งแต่วันที่มีปัญหา ผ่านไป 11 วัน เจ้าหน้าที่ถึงจะเข้ามา ไม่เข้าใจหลักการทำงาน แบบฟังความข้างเดียว แล้วเชื่อตามนั้นทั้งหมด
พื้นที่: แขวงทุ่งสองห้อง เขตหลักสี่ กรุงเทพมหานคร